Punti ta’ kif ħajjet persuni b’diżabilità tkun tista’ tiġi faċilitata’ tqajmu waqt il-parlament iddedikata għal dawn il-persuni. Fost dawn il-punti, ġie appellat biex ikun hemm aktar taħriġ qabel dawn il-persuni jidħlu fid-dinja tax-xogħol. Persuni b’diżabilità u oħrajn li jmexxu assoċċazzjonijiet għal nies f’dan il-qasam għamlu l-appelli u s-suġġerimenti tagħhom biex itejbu il-kwalità tal-ħajja għal persuni bi ħtiġijiet speċjali. Waqt il-parlament għall-persuni b’diżabilIta’ li tlaqqa fil-kamra tal-kumitati, instemgħu l-appelli fost l-oħrajn biex jittieħdu aktar miżuri biex is-soċjetà tkun dejjem aktar inklussiva. Aċċennaw biex ikun hemm aktar taħriġ biex jgħinhom isibu impieg u urew ix-xewqa ta’ diversi persuni b’diżabilita’ li jixtiequ li ma jkunux ta piż fuq ħaddieħor. Dwar L-LSAs, intqal li għandu jinħoloq kors f’livell ta’ degree fl-Università. Persuna li rrapreżentat il-persuna li għandhom nuqqas ta’ smigħ, ssuġġeriet biex kemm fuq it-televiżjoni kif ukoll f’servizzi oħra, jiżdied servizz ta’ sottotitoli biex huma ukoll jifmhu dak li jkun qed jingħad. Dwar dan, is-segretarju parlamentari għall-persuni b’diżabilita Justyne Caruana, qalet li diġa bdew diskussjonijiet mal-PBS biex issir din il-faċilità. Sar appell ukoll biex Malta ikollha il-lingwa nazzjonali tas-sinjali bħal diversi pajjiżi oħra tal-Unjoni Ewropea li għaliha is-segretarju parlamentari irrispondiet li dan ser isir sal-aħħar tal-leġiżlatura. Hija qalet li se jsir proġett bi sħab mal-etc biex 150 persuna b’diżabilita’ jingħataw taħriġ qabel jidħlu fid-dinja tax-xogħol. Il-kap tal-Oppożizzjoni Simon Busuttil qal li l-Oppożizzjoni qed tipproponi li tiġi nkluża fil-liġi li kull diskriminazzjoni kontra persuni b’diżabiltà tkun projbita. Il-Ministru għall-affarijiet barranin George Vella spjega kif li l-ewwel pass biex dawn il-persuni jiġu aċċetati aktar irid isir mill-iskejjel.